**DĖL VIEŠOSIOS ĮSTAIGOS ROKIŠKIO TURIZMO IR VERSLO INFORMACIJOS CENTRO PERTVARKYMO Į BIUDŽETINĘ ĮSTAIGĄ ROKIŠKIO TURIZMO INFORMACIJOS CENTRĄ**

2023 m. birželio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 ir 16 punktais, Lietuvos Respublikos viešųjų įstaigų įstatymo 16 straipsniu, Lietuvos Respublikos biudžetinių įstaigų įstatymo 4 straipsnio 3 dalies 1 punktu, 6 straipsniu, Lietuvos Respublikos turizmo įstatymo 41 straipsnio 4 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalimis, Lietuvos Respublikos civilinio kodekso 2.104 straipsniu, Rokiškio rajono savivaldybės taryba n u s p r e n d ž i a:

1. Pertvarkyti nuo 2023 m. rugpjūčio 1 d. viešąją įstaigą Rokiškio turizmo ir verslo informacijos centrą (įmonės kodas 302308156) į biudžetinę įstaigą Rokiškio turizmo informacijos centrą.

2. Nustatyti, kad:

2.1. biudžetinės įstaigos Rokiškio turizmo informacijos centro buveinės adresas: Nepriklausomybės a. 8-3, LT-42115, Rokiškis;

2.2. pertvarkomos viešosios įstaigos Rokiškio turizmo ir verslo informacijos centro vienintelė dalininkė Rokiškio rajono savivaldybė nuo biudžetinės įstaigos Rokiškio turizmo informacijos centro įregistravimo dienos tampa naujos teisinės formos įstaigos savininke; steigėjo teises ir pareigas įgyvendinanti institucija – Rokiškio rajono savivaldybės taryba;

2.3. visos pertvarkomos viešosios įstaigos Rokiškio turizmo ir verslo informacijos centro teisės ir pareigos nuo 2023 m. rugpjūčio 1 d. pereina po pertvarkymo veiksiančiai biudžetinei įstaigai Rokiškio turizmo informacijos centrui;

2.4. visas viešajai įstaigai Rokiškio turizmo ir verslo informacijos centrui perduotas ir kitaip jos įgytas turtas, išskyrus dalininko piniginį įnašą, grąžinamas iki 2023 m. liepos 31 d. Rokiškio rajono savivaldybei. Uždirbtos ir nepanaudotos pajamos grąžinamos į savivaldybės biudžetą.

2.5. Rokiškio rajono savivaldybė iki 2023 m. rugpjūčio 20 d. perduoda biudžetinei įstaigai Rokiškio turizmo informacijos centrui valdyti, naudoti ir disponuoti patikėjimo teise šį turtą:

2.5.1. negyvenamąją patalpą – tradicinių amatų centrą, adresas: Rokiškis, Nepriklausomybės a. 8-3, unikalus Nr. 4400-0780-7292:7698, bendras plotas – 132,71 kv. m, kurio tikroji vertė – 84900,00 Eur,

2.5.2. turtinį kompleksą, adresas Rokiškio r. sav., Kriaunų sen., Bradesių k., Zalvės g. 5A, kurį sudaro:

2.5.2.1. pastatas – aptarnavimo pastatas, unikalus Nr. 4400-2488-3790, bendras plotas – 19,78 kv. m, kurio vertė – 11900,00 Eur, turto likutinė vertė 2023 m. liepos 31 d. – 11662,04 Eur;

2.5.2.2. kiti inžineriniai statiniai – kiemo aikštelė, unikalus Nr. 4400-2488-3823, kurios vertė – 29890,00 Eur, turto likutinė vertė 2023 m. liepos 31 d. – 29142,82 Eur;

2.5.2.3. kiti inžineriniai statiniai – paplūdimio futbolo aikštelė, unikalus Nr. 4400-2523-8571, kurios vertė – 35000,00 Eur, turto likutinė vertė 2023 m. liepos 31 d. – 32083,28 Eur;

2.5.2.4. kiti inžineriniai statiniai – paplūdimio tinklinio aikštelė, unikalus Nr. 4400-2523-8706, kurios vertė – 1540,00 Eur, turto likutinė vertė 2023 m. liepos 31 d. – 1411,66 Eur;

2.5.2.5. kiti inžineriniai statiniai – pavėsinė, unikalus Nr. 4400-2488-3845, kurios vertė – 1120,00 Eur, turto likutinė vertė 2023 m. liepos 31 d. – 1026,59 Eur;

2.5.2.6. kiti inžineriniai statiniai – pavėsinė, unikalus Nr. 4400-2488-3890, kurios vertė – 1120,00 Eur, turto likutinė vertė 2023 m. liepos 31 d. – 1026,59 Eur;

2.5.2.7. kiti inžineriniai statiniai – pavėsinė, unikalus Nr. 4400-2488-3878, kurios vertė – 1120,00 Eur, turto likutinė vertė 2023 m. liepos 31 d. – 1026,59 Eur;

2.5.2.8. kiti inžineriniai statiniai – pavėsinė, unikalus Nr. 4400-2488-3889, kurios vertė –1120,00 Eur, turto likutinė vertė 2023 m. liepos 31 d. – 1026,59 Eur;

2.5.2.9. kiti inžineriniai statiniai – persirengimo kabina, unikalus Nr. 4400-2488-3834, kurios vertė – 400,00 Eur, turto likutinė vertė 2023 m. liepos 31 d. – 366,70 Eur;

2.5.2.10. nuotekų šalinimo tinklai – nuotekų tinklai, unikalus Nr. 4400-2488-3923, ilgis – 410,22 m, kurių vertė – 25310,,00 Eur, turto likutinė vertė 2023 m. liepos 31 d. – 23200,76 Eur;

2.5.2.11. nuotekų šalinimo tinklai – nuotekų šalinimo tinklai, unikalus Nr. 4400-2488-3956, ilgis – 84,91 m, kurių vertė – 5100,00 Eur, turto likutinė vertė 2023 m. liepos 31 d. – 4675,02 Eur;

2.5.2.12. nuotekų šalinimo tinklai – nuotekų šalinimo tinklai, unikalus Nr. 4400-2488-3912, ilgis – 81,25 m, kurių vertė – 7380,00 Eur, turto likutinė vertė 2023 m. liepos 31 d. – 6764,94 Eur;

2.5.2.13. vandentiekio tinklai – vandentiekio tinklai, unikalus Nr. 4400-2488-4975, ilgis –209,34 m, kurių vertė – 6580,00 Eur, turto likutinė vertė 2023 m. liepos 31 d. – 6031,72 Eur;

2.6. viešosios įstaigos Rokiškio turizmo ir verslo informacijos centro darbuotojų darbo santykiai po pertvarkymo tęsiami biudžetinėje įstaigoje Rokiškio turizmo informacijos centre.

3. Įpareigoti Loretą Araminienę, laikinai einančią viešosios įstaigos Rokiškio turizmo ir verslo informacijos centro direktoriaus pareigas:

3.1. apie sprendimą pertvarkyti viešąją įstaigą Rokiškio turizmo ir verslo informacijos centrą į biudžetinę įstaigą Rokiškio turizmo informacijos centrą paskelbti viešai teisės aktų ir viešosios įstaigos Rokiškio turizmo ir verslo informacijos centro įstatų nustatyta tvarka;

3.2. iki 2023 m. liepos 31 d. atlikti Rokiškio rajono savivaldybei perduodamo viešosios įstaigos Rokiškio turizmo ir verslo informacijos centro įsigyto turto inventorizaciją ir pateikti Rokiškio rajono savivaldybei šio turto inventorizavimo žiniaraščius.

4. Patvirtinti biudžetinės įstaigos Rokiškio turizmo informacijos centro nuostatus (pridedama).

5. Įgalioti Loretą Araminienę, laikinai einančią viešosios įstaigos Rokiškio turizmo ir verslo informacijos centro direktoriaus pareigas, pasirašyti biudžetinės įstaigos Rokiškio turizmo informacijos centro nuostatus, įregistruoti nuostatus teisės aktų nustatyta tvarka Juridinių asmenų registre ir atlikti kitus būtinus veiksmus, susijusius su įstaigos pertvarkymu.

6. Nustatyti, kad:

6.1. pertvarkymas turi būti baigtas ir biudžetinės įstaigos Rokiškio turizmo ir verslo informacijos centro nuostatai įregistruoti Juridinių asmenų registre iki 2023 m. liepos 31 d.;

6.2. už šio sprendimo įgyvendinimą atsakinga Loreta Araminienė, laikinai einanti viešosios įstaigos Rokiškio turizmo ir verslo informacijos centro direktoriaus pareigas.

7. Pripažinti netekusiu galios Rokiškio rajono savivaldybės tarybos 2021 m. lapkričio 26 d. sprendimą Nr. TS-239 „Dėl biudžetinės įstaigos Rokiškio turizmo ir amatų informacijos centro pertvarkymo į viešąją įstaigą Rokiškio turizmo ir verslo informacijos centrą“.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

**SPRENDIMO PROJEKTO**

**DĖL VIEŠOSIOS ĮSTAIGOS ROKIŠKIO TURIZMO IR VERSLO INFORMACIJOS CENTRO PERTVARKYMO Į BIUDŽETINĘ ĮSTAIGĄ ROKIŠKIO TURIZMO INFORMACIJOS CENTRĄ**

**AIŠKINAMASIS RAŠTAS**

*2023-06-29*

Projekto rengėjas – Komunikacijos ir kultūros skyriaus vedėja Irena Matelienė.

Pranešėjas komitetų ir Tarybos posėdžiuose – Komunikacijos ir kultūros skyriaus vedėja Irena Matelienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Pertvarkyti viešąją įstaigą Rokiškio turizmo ir verslo informacijos centrą į biudžetinę įstaigą Rokiškio turizmo informacijos centrą. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Vadovaujantis Lietuvos Respublikos civilinio kodekso 2.104 straipsniu, Lietuvos Respublikos viešųjų įstaigų įstatymo 16 straipsnio 1 dalies nuostatomis, viešoji įstaiga pertvarkoma į biudžetinę įstaigą, o po pertvarkymo veiksiančiam viešajam juridiniam asmeniui pereina visos pertvarkomos viešosios įstaigos teisės ir pareigos. Steigiamos biudžetinė įstaigos pagrindinis veiklos tikslas – įgyvendinti turizmo informacijos centro funkcijas, kaip tai numatyta Lietuvos Respublikos turizmo įstatymo 41 straipsnio 4 punkte. Sprendimu įstaigos vadovas įpareigojamas apie sprendimą pertvarkyti viešąją įstaigą informuoti visus kreiditorius, kaip tai numatyta to paties įstatymo 16 straipsnio 5 dalyje. Šiuo sprendimu taip pat Savivaldybės tarybai teikiami tvirtinti biudžetinės įstaigos nuostatai, kaip tai numatyta Lietuvos Respublikos vietos savivaldos įstatymo 15 straipsnio 2 dalies 9 punkte. Vadovaujantis Lietuvos Respublikos biudžetinių įstaigų įstatymo 4 straipsnio 3 dalies 1 punktu, 6 straipsniu Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalimis sprendžiami įstaigos turtiniai klausimai: po to, kai viešosios įstaigos turtas grąžinamas savininkui, naujos biudžetinės įstaigos veiklai reikalinga jo dalis perduodama valdyti, naudoti ir disponuoti patikėjimo teise biudžetinei įstaigai. |
| 3. | Laukiami rezultatai | Naujos teisinės formos juridinis asmuo perima pertvarkytojo juridinio asmens teises ir pareigas, susijusias su šiuo sprendimu patvirtinamuose nuostatuose apibrėžtais veiklos tikslais, sritimis ir funkcijomis.  Viešoji įstaiga Rokiškio turizmo ir verslo informacijos centras pertvarkoma į biudžetinę įstaigą Rokiškio turizmo informacijos centrą dėl numatomo reorganizavimo prijungiant prie Rokiškio krašto muziejaus. Reorganizacijai reikalingas procedūras planuojama įgyvendinti 2023 metų IV ketv. Po pertvarkos veiksiančios biudžetinės įstaigos Rokiškio turizmo informacijos centro veiklos tikslai, sritys ir funkcijos apims tik tas sritis, kurios artimos Rokiškio krašto muziejaus veiklos sričiai ir nukreiptos į didžiąja dalimi tapatų paslaugų vartotoją. |
| 4. | Lėšų poreikis ir šaltiniai | Nuostatų registravimo mokestis 19,80 Eur bus apmokėtas iš viešosios įstaigos Rokiškio turizmo ir verslo informacijos centro lėšų. |
| 5. | Antikorupcinis sprendimo projekto vertinimas |  |
| 6. | Kiti sprendimui priimti reikalingi pagrindimai, skaičiavimai ar paaiškinimai | Apie pertvarkymą informuojami įstaigos veiklos partneriai, kreditoriai, kitos teisės aktuose numatyti suinteresuotieji asmenys. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra. |